CELEX: C2006/131/50
Language: et
Date: 2006-06-03 00:00:00
Title: Kohtuasi C-80/06: Eelotsusetaotlus, mille esitas Tribunale ordinario di Novara  5. jaanuari 2006.  aasta määrusega kohtuasjas Carp Snc di L. Moleri ja V. Corsi, Associazione Nazionale Artigiani Legno ja Arredamenti  versus  Ecorad Srl

3.6.2006   
            
            
               ET
            
            
               Euroopa Liidu Teataja
            
            
               C 131/28
            
         Eelotsusetaotlus, mille esitas Tribunale ordinario di Novara 5. jaanuari 2006. aasta määrusega kohtuasjas Carp Snc di L. Moleri ja V. Corsi, Associazione Nazionale Artigiani Legno ja Arredamenti 
         versus
       Ecorad Srl
   (Kohtuasi C-80/06)
   (2006/C 131/50)
   Kohtumenetluse keel: itaalia
   Eelotsusetaotluse esitanud kohus
   Tribunale ordinario di Novara
   Põhikohtuasja pooled
   
      Hageja: Carp Snc di L. Moleri ja V. Corsi, Associazione Nazionale Artigiani Legno ja Arredamenti
   
      Kostja: Ecorad Srl
   Eelotsuse küsimused
   
               1.
            
            
               Kas otsuse 1999/93/EÜ (1) artikleid 2 ja 3 ning II ja III lisa tuleb tõlgendada nii, et rõhtkangiga avatavaid paanikaolukorras kasutamiseks mõeldud varuväljapääsu uksi ei saa ehitada ettevõtjad (uste ja akende ehitajad), kes ei vasta nõuetele vastavuse tõendamise süsteemi nr 1 nõuetele?
            
         
               2.
            
            
               Kui vastus esimesele küsimusele on jaatav, siis kas olenemata sellest, kas Euroopa Standardikomitee on vastu võtnud tehnilised standardid või mitte, on otsuse 1999/93/EÜ artiklites 2 ja 3 ning II ja III lisas sätestatud ettekirjutused eespool viidatud otsuse jõustumisest alates juriidiliselt siduvad seoses vastavustõendamismenetluse liigiga, millega ehitajad (uste ja akende ehitajad) peavad arvestama rõhtkangiga avatavate paanikaolukorras kasutamiseks mõeldud varuväljapääsu uste puhul?
            
         
               3.
            
            
               Kas otsuse 1999/93/EÜ artikleid 2 ja 3 ning II ja III lisa tuleb lugeda kehtetuks, sest need on vastuolus proportsionaalsuse põhimõttega, kuna need panevad kõigile tootjatele kohustuse järgida vastavustõendamismenetlust nr 1 selleks, et nad võiksid märgistada oma rõhtkangiga avatavaid paanikaolukorras kasutamiseks mõeldud varuväljapääsu uksi tähisega EÜ (andes Euroopa Standardikomiteele volituse vastavate tehniliste standardite vastuvõtmiseks)?
            
         
      (1)  Komisjoni 25. jaanuari 1999. aasta otsus nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta uste, akende, aknaluukide, ruloode, väravate ja nende manuste nõuetele vastavuse tõendamisel, EÜT L 29, lk 51.